  Майя Бывальцева Матысь нуналъёсы Удмуртиын куазь кезьытскоз. Кӧснуналэ ӧжыт лымыялоз, арнянуналэ лымы усьыны кулэ ӧвӧл. Со сярысь улосвыл Гидрометцентрлэн пресс-службаез ивортӥз. Вуоно уе шуак кезьытскоз, температура -13…-18 градус луоз, нуназе термометръёс -6…-11 градус возьматозы Удмуртиысь Гидрометцентрлэн пресс-службаез7-тӥ южтолэзе потон уе температура -17…-22, уйпал ёросъёсын -26 градусозь лэзькоз, нуназе -2…-7 градус луоз. Нылкышноослэн калыккуспо нуналазы куазь вылын Уйпал Атлантикаысь циклон шӧдӥськоз, лымыялоз, тӧласькоз. Сюресъёс вылын лымы пуктосъёс, йӧвалег. 8-тӥ южтолэзе потон уе -13…-18, нуназе -2…-7 градус возиськоз. 9-тӥ южтолэзе потон уе лымыялоз на, нуназе куд-ог интыосын гинэ лымы усёз, температура лэзькыны кутскоз: уйин -13…-18, нуназе -6…-11 градус луоз.    Тегъёс: Гидрометцентр Удмуртия куазь тулыс  